open-index/open-wikipedia-markdown huggingface dataset:
Fowler

**John Fowler & Co.** oli englantilainen traktorimerkki, joka sulautui myöhemmn Marshalliin. Yhtiön perusti John Fowler vuonna 1847, ja se valmisti höyrykonekäyttöisiä traktoreita, jotka vetivät perässään auroja. 1860 vuoteen saakka Fowler käytti muiden konepajojen palveluksia, mutta siitä lähtien se oli päätuotannossaan omavarainen. 

Suomen ensimmäiset traktorit olivat kaksi Fowler BB-traktoria, jotka hankittiin Pyhäniemen kartanoon 1898.

## Lähteet
Chicago Cultural Center

**Chicago Cultural Center** on Chicagossa sijaitseva taide- ja kulttuurikeskus. Rakennus toimi alun perin kirjastorakennuksena, kunnes se muutettiin nykyiseen käyttöönsä kaupungin kulttuuriasioista vastanneen Lois Weisbergin aloitteesta. Chicago Cultural Center oli ensimmäinen kunnallinen kulttuurikeskus Yhdysvalloissa, ja vuosittain siellä on yli 1&nbsp;000 näyttelyä ja tapahtumaa eri taiteenaloilta. Rakennuksessa on myös Chicagon kaupungin virallinen vastaanottotila arvovieraille.

Crain’s Chicago Business -lehden mukaan Chicago Cultural Center oli 821&nbsp;000 kävijällään Chicagon viidenneksi suosituin kulttuurilaitos vuonna 2007.

## Aiheesta muualla

*Chicago Cultural Centerin kotisivut
Pirttisaari

**Pirttisaari** voi tarkoittaa ainakin seuraavia maantieteellisiä kohteita:

* Pirttisaari, saari Ruotsalainen-nimisessä järvessä Asikkalassa
* Pirttisaari, saari Jääsjärvessä Hartolassa
* Pirttisaari, saari Kermajärvessä Heinävedellä
* Pirttisaari, saari Päijänteessä Jyväskylässä
* Pirttisaari, saari Nytkymenjärvessä Jämsässä
* Pirttisaari, saari Orivedessä Kiteellä
* Pirttisaari, saari Sulkavanjärvessä Kiuruvedellä
* Pirttisaari, yksi Kärppäsaarista Päijänteessä Kuhmoisissa
* Pirttisaari, saari Päijänteessä Luhangassa
* Pirttisaari, saari Päijänteessä Padasjoella
* Pirttisaari, saari Porvoon ulkosaaristossa
* Pirttisaari, saari Livojärvessä Posiolla
* Pirttisaari, saari Simoniemen edustalla Perämerellä Simossa.
Peng Zhen

**Peng Zhen** (; 12. lokakuuta 1902 – 26. huhtikuuta 1997) oli kiinalainen johtava kommunistipoliitikko.

Peng liittyi kommunistiseen puolueeseen vuonna 1923. Hänet pidätettiin 1929, mutta hän jatkoi puoluetoimintaa maan alla. Vapauduttuaan 1935 hän perusti vastarintaliikkeitä Japania vastaan, joka miehitti tuolloin Mantšuriaa. Toisen maailmansodan päätyttyä hän palveli kommunistien puolella Kiinan sisällissodassa. 

Kommunistien voittoon päättyneen sodan jälkeen Peng pääsi puolueen keskuskomiteaan ja sen sihteeristöön. Hän oli myös Pekingissä puolueen johtajistossa ja nimitettiin kaupungin pormestariksi 1951. Peng menetti kuitenkin virkansa jouduttuaan Maon epäsuosioon ja kulttuurivallankumouksen käynnistyttyä 1966, ollen Liu Shaoqin ja Deng Xiaopingin ohella merkittävimpiä epäsuosioon joutuneita revisionisteja. Dengin noustua valtaan yli 10 vuotta myöhemmin Pengin maine rehabiloitiin ja hän palasi keskuskomitean sihteeristöön. Vuosina 1983–1988 Peng oli kansankongressin puheenjohtaja, minkä jälkeen hän vetäytyi politiikasta.
Töyhtökiurut

**Töyhtökiurut** (*Galerida*) on kiurujen heimoon kuuluva lintusuku.

## Töyhtökiurujen (''Galerida'') sukuun kuuluvia lajeja
* Huilukiuru (*Galerida magnirostris*)
* Kivikkotöyhtökiuru (*Galerida theklae*)
* Malabarintöyhtökiuru (*Galerida malabarica*)
* Pikkutöyhtökiuru (*Galerida deva*)
* Tropiikkitöyhtökiuru (*Galerida modesta*)
* Töyhtökiuru (*Galerida cristata*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Galerida
Aubrey Powell (jalkapalloilija)

**Aubrey Powell** (19. huhtikuuta 1918 – 27. tammikuuta 2009) oli walesilainen jalkapalloilija. Hänen pitkäaikaisin ammattilaisseuransa oli Leeds United AFC, jossa hän oli vuosina 1935–1948. Sen jälkeen hän pelasi Everton FC:ssa (1948–1950) ja Birmingham City FC:ssa (1950–1951). Hän kuului myös Walesin maajoukkueeseen. Peliuran päätti artriitti.

Powell kuoli hoitokodissa 90-vuotiaana.

## Lähteet
Aubrey Powell

**Aubrey Powell** voi viitata seuraaviin henkilöihin:

* Aubrey Powell (1946–), graafinen suunnittelija
* Aubrey Powell (1918–2009), jalkapalloilija.
Philip Morton

**Philip Morton** on yhdysvaltalainen elokuvakäsikirjoittaja. Hänen genrejään ovat scifi ja thrilleri.

## Käsikirjoitukset
* *Maneater* (2007) (TV-sarjan tuntematon episodi)
* *[[Tappava salaisuus|Fire Down Below]]* (1997) 
* *12:01* (1993) (TV-elokuva)

## Aiheesta muualla
*
Koivulahden vaakuna

**Koivulahden kunnanvaakuna** on saanut aiheensa Koivulahden alueella alkunsa saaneista herätysliikkeistä, joita lilja ja tähdet vaakunassa symboloivat. Alueelta 1920–luvun alussa lähtenyt suurempi herätys tunnettiin Koivulahden herätyksenä.

Vaakunan on suunnitellut Gustaf von Numers, ja se vahvistettiin käyttöön 8. maaliskuuta 1955. Vaakunan selitys on ”sinisessä kentässä lilja, saatteena lakioittain kaksi kuusisakaraista tähteä; kaikki kultaa”. Vaakuna muuttui epäviralliseksi kotiseutuvaakunaksi vuonna 1973 Koivulahden liityttyä Mustasaaren kuntaan.

## Lähteet
*
Jean-Baptiste Tavernier

**Jean-Baptiste Tavernier** (1605 – heinäkuu 1689) oli ranskalainen jalokivikauppias, joka toi Intiasta Eurooppaan muun muassa Koh-i-Noor- ja Hope-timantit.

Tavernier teki vuosina 1631–1668 kuusi matkaa Intiaan. On epäilty, että hän olisi hankkinut Hope-timantin laittomin keinoin. Erään teorian mukaan sinisen väristä Hope-timanttia olisi pidetty Intiassa kirottuna, koska sininen on tuhon ja kuoleman jumalan Yaman väri. Tavernier kertoi eurooppalaisille myös intialaisten tavasta polttaa leskiä roviolla. Ranskan kuningas Ludvig XIV osti Hope-timantin Tavernierilta vuonna 1668. Ludvig antoi maksuksi Tavernierille 893&nbsp;731 liiraa ja paronin arvonimen.

## Lähteet
* Tieteen Kuvalehden Historia-lehdet 5/2008 ja 17/2008
Luettelo Perämeren saarista

Tämä on **luettelo Suomen ja Ruotsin alueella sijaitsevista Perämeren saarista**.

* Ajos, Kemi
* Akio, Oulunsalo
* Astekari, Haukipudas
* Haahka
* Hailuoto, Hailuoto
* Halttari, Simo
* Hanhikari, Haukipudas
* Hermannit, Oulu
* Hietakalla, Vatunki, Ii
* Hietakalla, Hiastinlahti, Ii
* Hietakari, 
* Hietasaari, Oulu
* Hiuvet, Haukipudas
* Hopreeni, Haukipudas
* Hylkikalla, Ii
* Härkäletto, Simo
* Iin Röyttä, Ii
* Illinsaari, Ii
* Inakari, Kemi
* Inakari, Tornio
* Iso-Huituri, Tornio&nbsp;ja&nbsp;Kemi
* Iso-Kraaseli, Raahe
* Iso-Miehikkä, Haukipudas
* Isonkivenletto, Haukipudas
* Kaasamatala, Haukipudas
* Kahvankari, Oulu
* Kallankarit, Kalajoki
* Kammonkari, Oulunsalo
* Karhu, Ii
* Karinkannanmatala, Siikajoki
* Kattilankalla, Haukipudas
* Keilakrunni, Kemi
* Kello, Raahe
* Kellon Kraaseli, Haukipudas
* Kemin Kiikkara, Kemi
* Keminkraaseli, Kemi
* Kengänkari, Hailuoto
* Kintasletto, Haukipudas
* Kolmenkoivunkari, Oulunsalo
* Koni, Ii
* Korkiakari, Oulu
* Kotakari, Haukipudas
* Kotakari, Oulunsalo
* Kraaseli, Oulunsalo
* Kraaselinpauha, Lohtaja
* Krassinletto, Ii
* Kriisi, Ii
* Kriisinkivi, Haukipudas
* Kropsu, Haukipudas
* Krunnien saaristo, Ii
* Kuivamatala, Ii
* Kumpele, Raahe
* Kutinkalla, Ii
* Kuusiluoto, Tornio
* Laitakari, Haukipudas
* Laitakari, Oulu
* Laitakari, Simo
* Lamunkari, Lumijoki
* Leipäreet, Simo
* Lemmonletto, Haukipudas
* Lissabon, Simo
* Luodeletto, Haukipudas
* Länsiletto, Haukipudas
* Lönkytin, Haukipudas
* Maluri, Haaparanta
* Montaja, Simo
* Mustakari, Virpiniemi, Haukipudas
* Mustakari, Martinniemi, Haukipudas
* Möyly, Simo
* Nimetön, Haukipudas
* Onsajanmatala, Ii
* Pajukari, Tornio
* Pallonen, Ii
* Parmiinit, Oulunsalo
* Paskaletto, Simo
* Pensaskari, Ii
* Pensaskari, Haukipudas
* Pensaskari, Tornio
* Pirttisaari, Simo
* Pohjois-Kraaseli, Kemi
* Pulkkisenmatala, Haukipudas&nbsp;ja&nbsp;Oulu
* Puluvärkki, Raahe
* Puukkoletto, Haukipudas
* Rajaletto, Simo
* Rapakari, Haukipudas
* Rautakallio, Kemi
* Rautakallio, Siikajoki
* Riitankari, Oulu
* Rivinletto, Haukipudas
* Rokonkari, Lumijoki
* Runniletto, Oulu
* Ryöskärinkalla, Ii
* Röyttä, Tornio
* Saapaskari, Oulu
* Saapaskari, Simo
* Sanskeri, Haaparanta
* Santapankki, Ii
* Santosenkari, Hailuoto
* Satakari, Ii
* Satakarinletto, Haukipudas
* Seittenkaari, Haaparanta
* Selkä-Sarvi, Kemi
* Selkäkari, Oulu
* Selkäletto, Ii
* Tangonsaari, Ii
* Tasku, Raahe
* Tiuranen, Simo
* Tiurasenkalla, Simo
* Tiurasenkrunni, Simo
* Toppilansaari, Oulu
* Tynttyrit, Simo
* Täikkö, Kemi
* Täikönkari, Kemi
* Ulko-Klaama, Ii
* Ulko-Pallonen, Ii
* Ulkokrunni, Ii
* Ulkolaidanmatala, Hailuoto
* Ulkopauha, Raahe
* Varjakansaari, Oulunsalo
* Vihreäsaari, Oulu
* Välikari, Haukipudas
* Väliletto, Haukipudas
* Ykskivi, Haukipudas
* Ykskivi, Simo
* Äijänkumpele, Haukipudas
* Ööperit, Simo
Koirahotelli

**Koirahotelli** (*Hotel for Dogs*) on Thor Freudenthalin ohjaama yhdysvaltalainen komediaelokuva, joka perustuu Lois Duncanin samannimiseen romaaniin. Se kertoo kahdesta orpolapsesta, jotka ottavat hoitoonsa hylättyjä koiria autiotaloon. Elokuvan ensi-ilta oli vuonna 2009.

Pääosissa esiintyvät Emma Roberts, Jake T. Austin ja Don Cheadle.

## Rooleissa

## Aiheesta muualla
* Elokuvan kotisivu 
*
Hietikkokiurut

**Hietikkokiurut** (*Spizocorys*) on kiurujen heimoon kuuluva lintusuku. Sukuun kuuluu 7 lajia.

## Hietikkokiurujen (''Spizocorys'') sukuun kuuluvia lajeja
*Kyynelkiuru (*Spizocorys sclateri*)
*Laidunkiuru (*Spizocorys fringillaris*)
*Lyhytpyrstökiuru (*Spizocorys fremantlii*)
*Naamiokiuru (*Spizocorys personata*)
*Namibianaavikkokiuru (*Spizocorys starki*)
*Obbiankiuru (*Spizocorys obbiensis*)
*Punanokkakiuru (*Spizocorys conirostris*)

## Lähteet

## Aiheesta muualla
* Hietikkokiurut – ''Spizocorys'' Laji.fi.
Varpuskiurut

**Varpuskiurut** (*Eremopterix*) on kiurujen heimoon kuuluva lintusuku. Sukuun kuuluu 8 lajia.

## Varpuskiurujen (''Eremopterix'') sukuun kuuluvia lajeja
*Etiopianvarpuskiuru (*Eremopterix signatus*)
*Harmaavarpuskiuru (*Eremopterix verticalis*)
*Intianvarpuskiuru (*Eremopterix griseus*)
*Kastanjavarpuskiuru (*Eremopterix leucotis*)
*Madagaskarinkiuru (*Eremopterix hova*)
*Mustavarpuskiuru (*Eremopterix australis*)
*Saharanvarpuskiuru (*Eremopterix nigriceps*)
*Varpuskiuru (*Eremopterix leucopareia*)

## Lähteet

## Aiheesta muualla
*ITIS: Eremopterix
Galliano

**Galliano** on italialainen vaniljan makuinen yrttilikööri, jonka on kehittänyt livornolainen brandynvalmistaja Arturo Vaccari. Vaccari nimesi liköörin ensimmäisessä Italian-Etiopian sodassa palvelleen upseeri Giuseppe Gallianon mukaan. Galliano sisältää vaniljan lisäksi muun muassa tähtianista, inkivääriä ja sitruunaa. Liköörin keltainen väri on peräisin tartratsiinista.

## Drinkit
Gallianoa sisältäviin drinkkeihin kuuluu esimerkiksi *[[Harvey Wallbanger]]*. Siinä vodkaa laimennetaan appelsiinimehulla, ja sen jälkeen Galliano valutetaan juoman päälle.

Gallianoa voidaan käyttää myös *[[Hot shot (drinkki)|hot shotissa]]*, joka sisältää 2 cl yrttilikööriä, 2 cl kahvia ja kermavaahtoa.

## Lähteet
Julien Faubert

**Julien Alex Thomas Faubert** (s. 1. elokuuta 1983 Le Havre, Ranska) on ranskalainen jalkapalloilija, pelipaikaltaan puolustava keskikenttäpelaaja. Hän edustaa Veikkausliigassa pelaavaa Interiä. Faubert on pelannut sekä Ranskan että Martiniquen maajoukkueissa.

## Ura
Faubert syntyi Le Havressa Ranskan pohjoisrannikolla, mutta muutti vuonna 1998 etelärannikon Cannesiin saatuaan paikan AS Cannesin arvostetusta junioriakatemiasta. Ranskan kolmanneksi korkeimmalla sarjatasolla Nationalissa pelanneessa Cannesin edustusjoukkueessa hän debytoi kaudella 2001–2002. Vuonna 2004 hän siirtyi Ligue 1 -seura Bordeaux’hon, jonka kanssa hän saavutti kaudella 2005–2006 liigan kakkossijan. Sijoituksen ansiosta joukkue pääsi mukaan kauden 2006–2007 Mestarien liigaan, jossa Faubert onnistui myös maalinteossa.

Kesällä 2007 muun muassa italialainen Roma ja skotlantilainen Rangers olivat kiinnostuneita Faubertistä, mutta 1. heinäkuuta hän siirtyi 9 miljoonalla eurolla Englannin valioliigan West Ham Unitediin. Ensimmäinen kausi Englannissa oli loukkaantumisten rikkoma, sillä hän loukkasi akillesjänteensä jo harjoituskaudella ja teki virallisen debyyttinsä West Hamin riveissä vasta tammikuussa 2008 ottelussa Fulhamia vastaan. Kauden aikana hän pelasi liigassa ja FA Cupissa yhteensä vain kahdeksan ottelua.

31. tammikuuta 2009 Faubert siirtyi kauden loppuun asti kestävällä lainasopimuksella espanjalaiseen Real Madridiin. Viisikuukautinen Madridissa oli kuitenkin pettymys, sillä hän pelasi vain kahdessa ottelussa yhteensä 52 minuutin ajan.

Vaikean lainasopimus-aikansa jälkeen kausi 2009–2010 alkoi Faubertin osalta kaikesta huolimatta hyvissä merkeissä ja hän oli alkukauden aikana ottamassa tärkeitä voittoja Wolverhamptonista ja Millwallista. Ensimmäisen maalinsa joukkueessa hän teki 50. valioliigaottelussansa 20. helmikuuta 2010 Hullia vastaan.

Faubert solmi tammikuussa 2017 turkulaisen Interin kanssa yksivuotisen sopimuksen.

### Maajoukkue
Ensiesiintymisensä Ranskan maajoukkueessa Faubert teki harjoitusottelussa Bosnia ja Hertsegovinaa vastaan 16. elokuuta 2006. Hän teki 2–1 päättyneen ottelun voittomaalin.

## Lähteet

## Aiheesta muualla
* Julien Faubertin esittely West Ham Unitedin sivustolla 
* Julien Faubertin esittely Ranskan jalkapalloliiton sivustolla
Tribalismi

**Tribalismi** eli **heimokuntaisuus** on yhteiskuntamuoto, jolle on ominaista valtiovallan puuttuminen ja ihmisten järjestäytyminen sen asemesta heimoiksi, jotka suojelevat jäseniään.

## Kuvaus
Tribalismi on ominaista metsästäjä-keräilijöille sekä paimentolaisille eli pastoraalisille nomadeille, jotka viettävät liikkuvaa elämää ja kasvattavat karjaa. Paimentolaisia ovat esimerkiksi Arabian ja Pohjois-Afrikan beduiinit, Intian dhangarit ja Afrikan fulanit ja maasait.

Paimentolaisille tyypillinen heimoyhteiskunta on poliittinen organisaatio, joka perustuu yhteisvastuuseen ja jokaisen jäsenen velvollisuuteen auttaa muita. Heimo tai klaani on laajin poliittinen kokonaisuus, jota kohtaan paimentolaiset tuntevat lojaalisuutta. Muodollisen lainsäädännön asemesta he seuraavat heimon tapaoikeutta. Yhteisön organisaatio perustuu sukulinjaan, ikäryhmiin, päällikköyteen tai johonkin näiden yhdistelmään. Heimot jakautuvat pienempiin yksiköihin, niillä on tyypillisesti yhteinen kieli ja perinne ja ne hallitsevat yleensä jotakin aluetta. 

Antropologiassa käsitteelle heimo ei ole yksiselitteistä määritelmää, mutta varsin samaa mieltä ollaan siitä, millaisia yhteisöjä kutsutaan heimoyhteiskunniksi. Vaikka kaikki heimot eivät ole nomadisia eli asuinpaikkaansa säännöllisesti vaihtavia, kaikki nomadit ovat heimoyhteisöjä. Muita antropologisia heimoihin liittyviä käsitteitä ovat klaani, suku ja päällikkökunta.

## Kritiikkiä
Antropologisena käsitteenä heimo kadotti suosiotaan 1900-luvun jälkipuoliskolla. Eräiden antropologien mielestä käsite oli epätarkka, koska sille ei ollut määritelmää, toisten mielessä siihen liittyi kolonialistisia sivumerkityksiä. Etenkin afrikkalaiset katsoivat, että käsite oli sekä pejoratiivinen että epätarkka. Heimon käsitteestä tuli kritiikin mukaan Euroopan siirtomaavallan kulmakivi Afrikassa edustaessaan myyttiä primitiivisestä ja ajattomasta afrikkalaisuudesta. Heimon tilalle on ehdotettu käsitettä *[[etninen ryhmä]]*, jota yhdistää yhteinen kieli ja menneisyys.  Tästä huolimatta antropologit edelleen käyttävät ei-valtiollisia yhteiskuntia kuvatessaan laajenevia sidonnaisuuden kehiä kuvaavia luokituksia perhe, suku, klaani ja heimo. 

## Katso myös

* Klaaniyhteiskunta

## Lähteet
* 
* 

### Viitteet
Jymy

**Jymy** oli 1970-luvulla ilmestynyt sarjakuvalehti. Se julkaisi pääasiassa amerikkalaista underground-sarjakuvaa. Keskeisiä piirtäjiä oli mm. Robert Crumb ja Jay Lynch. *Jymy* ilmestyi vuosina 1973–1975. Päätoimittajana oli aluksi Pekka Gronow ja myöhemmin Kari Kantalainen.

## Lähteet
Luettelo vuoden 1981 miehittämättömistä avaruuslennoista

Tämä on **luettelo vuoden 1981 miehittämättömistä avaruuslennoista**. Vuonna 1981 tehtiin 181 avaruusaluksen laukaisuyritystä, joista viisi oli miehitettyjä lentoja mukaan lukien kaksi ensimmäistä sukkulalentoa. 176:sta miehittämättömän avaruusaluksen laukaisusta kolme epäonnistui, joten onnistumisprosentti oli ennätyksellinen. Osittaisia epäonnistumisia oli muutamia.

## Onnistuneet laukaisut

## Epäonnistuneet laukaisut
* 23.1.81, Kosmos (1242) (Geo-IK #1, Musson #1), Tsiklon-3, Plesestk
* 28.3.81, Kosmos (1261) (Jantar-2K #17, Feniks #17), Sojuz-U, Baikonurin kosmodromi
* 18.12.81, Navstar 7 (GPS 7), Atlas-E SGS-1, Vandenberg

## Aiheesta muualla
*Güntherin avaruussivun Chronology-kohdasta laukaisujen historia (päälähde)
*Kanadalainen avaruushistoriasivusto (toinen päälähde)
*Russian Space Web
*kosmodromianet4589.org/ Jonathan McDowellin avaruussivusto
*kosmodromi.nasa.gov NASA Jet Propulsion Laboratoryn avaruuslennot
*Miehittämättömien lentojen englanninkielinen keskustelusivu
Michael York

**Michael York-Johnson**, OBE (s. 27. maaliskuuta 1942 Fulmer, Buckinghamshire, Englanti) on englantilainen näyttelijä. Hänet tunnetaan muun muassa elokuvasta *[[Romeo ja Julia (vuoden 1968 elokuva)|Romeo ja Julia]]* (1968) sekä televisiosarjoista *[[The Lot]]*, *[[ABC Afterschools Special]]*, *[[Gilmoren tytöt]]* ja *[[Knots Landing]]*. Hän on ollut myös ääninäyttelijänä elokuvassa *[[Maa aikojen alussa 7 – Kylmän tulen kivi]]* (2000).

## Palkinnot
* Star on the Walk of Fame (2002)
* Town of Karlowy Award (2002)
* Lifetime Achievement Award (2000)

### Ehdokkuudet
* Video Premiere Award (2001)
* Emmy (2001)
* Daytime Emmy (1986)
* Golden Laurel (1970)

## Yksityiselämä
York on naimisissa Patricia McCallumin kanssa. Heidän poikansa on käsikirjoittaja Rick McCallum, joka on McCallumin edellisestä liitosta, mutta York on hänen adoptioisänsä. Yorkin ystäviin kuuluu muun muassa näyttelijä Casper Van Dien.

## Aiheesta muualla

*
Mikä mieletön perhe!

**Mikä mieletön perhe!** () on Thomas Brezinan kirjoittama nuortenkirja, joka kuuluu sarjaan *[[Seitsemän tassua ja Penny]]*. Kirja julkaistiin toukokuussa 2009.

## Juoni
Lähistön koirat ovat vaarassa. Ihmiset väittävät, että taistelukoirat on lopetettava ja että ne tappavat kaikki lapset. Penny saa kännykkäänsä ikäviä viestejä, joilla on seurauksensa. Hän yrittää selvittää julman ihmisen henkilöllisyyden, koska kaksi koiraakin oli vähällä kuolla. Samaan aikaan eräs menneisyyden hahmo näyttäytyy. Moosburgerin perhekin näyttää seonneen, koska Kolumbus ryhtyy pelleksi ja yrittää kerätä rahaa. Taloon tulee myös englantilainen vaihto-oppilas Julia.

## Lähteet
Picard

**Picard** on Ranskan avaruusjärjestön CNES:n toteuttama aurinkoa tutkiva satelliitti, joka laukaistiin kesäkuussa 2010. Se on nimetty ranskalaisen 1600-luvulla eläneen tähtitieteilijän Jean Picardin mukaan.  

Picard käyttää CNES:n kehittämää Myriade-mikrosatelliittirunkoa. Se painaa mittalaitteineen vain 150 kg. Sen instrumentit ovat
* Sovap (*SOlar VAriability Picard*): differentiaalinen radiometri, bolometri
* Premos (*PREcision MOnitor Sensor*): 3 fotometriä 
* Sodism (*SOlar Diameter Imager and Surface Mapper*): CCD-kamera

## Lähteet

## Aiheesta muualla
*Picard Mission Website
Vanne (urheiluväline)

**Vanne** on rytmisen kilpavoimistelun hulavannetta muistuttava väline. Vanne itsessään on väritön. Vanne päällystetään siihen kuuluvalla värillisille teipillä.

Vanteita on isoja ja pieniä: halkaisija voi olla 51 ja 90 senttimetrin välillä. Painoa vanteella on oltava vähintään 300 grammaa.
Jimmie Åkesson

**Per Jimmie Åkesson** (s. 17. toukokuuta 1979 Bromöllan kunta, Skånen lääni) on ruotsalainen poliitikko, joka on ollut Ruotsidemokraatit-puolueen () puheenjohtaja vuodesta 2005 lähtien. 

## Poliittinen ura

Åkesson on kuulunut ruotsidemokraatteihin vuodesta 1995 lähtien. Vuonna 1998 hän liittyi puolueen nuorisojärjestöön, Sverigedemokratisk Ungdomiin, ja toimi sen puheenjohtajana vuosina 2000–2005. Ruotsidemokraattien jäseneksi hänet houkutteli puolueen silloinen varapuheenjohtaja Tina Hallgren Bengtsson. Puolueen puheenjohtajana hän on Mikael Janssonin seuraaja.

Ennen poliitikoksi ryhtymistään Åkesson opiskeli valtio-oppia Lundin yliopistossa. Hän asuu Sölvesborgissa, jonka kunnanvaltuustoon hän on kuulunut vuodesta 1998 lähtien. Häntä on syytetty siitä, että hän toimi 1990-luvun puolivälissä natsimielisessä ryhmässä, jonka jäsenet polttivat holokaustia käsitteleviä kirjoja natsipuvut yllään. Hän on vedonnut tietämättömyyteensä ryhmän eri suuntauksista.

Hän on kiinnostunut politiikasta ja jalkapallosta. Hän myös harrastaa uhkapelejä. 

## Lähteet

## Aiheesta muualla
* Åkessonin kotisivut. 
* Åkessonin esittely Ruotsidemokraattien Internet-sivuilla. 
* Åkessonin blogi.
The Maw

**The Maw** on Twisted Pixel Gamesin kehittämä Live Arcade -peli Xbox 360 -konsolille. Se julkaistiin 21. tammikuuta 2009.

*The Maw* on kolmiulotteinen tasohyppely- ja toimintapeli. Pelaaja ohjaa avaruusolio Frankia, jonka seuralaisena on aluksi pieni Maw-olio. Maw kasvaa pelin edetessä yhä suuremmaksi syödessään Yums-hahmoja. Maw saa myös erilaisia ominaisuuksia syödessään pelimaailmasta löytyviä erikoisempia olioita.

## Muuta

Steam versio sisältää yhteensä 15 saavutusta.

## Aiheesta muualla
* Pelin viralliset sivut  
*  ''The Maw'' Steam-latauspalvelussa
* ''The Maw'' Xboxin sivuilla
Every Song I Hear...

**Every Song I Hear...** on Idols-voittaja Koop Arposen toinen single hänen ensimmäiseltä albumiltaan *[[New Town (albumi)|New Town]]*. Arponen on kirjoittanut kappaleen sanat itse ja ollut mukana säveltämässä sitä Patric Sarinin, Andreas Carlssonin ja Leri Leskisen kanssa. 
__NOTOC__
## Kappaleet
# 

## Musiikkivideo
Kappaleen musiikkivideo kuvattiin Yhdysvalloissa, Los Angelesissa. Ohjaajina toimivat Kusti ja Jaakko Manninen. Video sai ensi-iltansa The Voicen Heräämössä 24. helmikuuta 2009.

## Listasijoitukset

## Lähteet
Naru

**Naru** tai **nuora** on yhteen kierretyistä kuiduista valmistettu punos, joka on lankaa hieman paksumpaa ja köyttä ohuempaa ja pienempää. Narua käytetään lähinnä pakettien sulkemiseen, koristeeksi ja taakkojen kiinnittämiseen sitomalla. Tekstiilien rakenneosana vastaavanpaksuinen punos on nimeltään nyöri (pyöreäprofiilinen) tai nauha (litteäprofiilinen).

## Naru kielikuvissa
Erityisesti taloustieteessä käytetään joskus sanontaa *narulla on paha työntää* kuvaamaan sitä, että tietyt talouspolitiikan ohjauskeinot toimivat mainiosti yhteen suuntaan (esim. kulutusta lisäävästi), mutteivät ehkä lainkaan päinvastaiseen suuntaan (kuten kulutusta vähentävästi ja samalla säästämistä lisäävästi).

Muita naru-sanaan pohjautuvia kielikuvia ovat ainakin itsemurhasta tai hirttämisestä käytetyt *narun jatkoksi,* *naru kaulaan* tai *yksinaruinen keinu.* Varkaiden saatetaan liioitella vieneen *pyykitkin narulta,* vaikkei näin olisi todellisuudessa tapahtunut.

Urbaanisanakirja luettelee myös nämä naru-sanan sisältävät sanonnat:
**naru* tai *narukäsi:* laiha, lihakseton henkilö
**narukerä* tai *naruboltsi:* jääpallon peliväline
**naruttaa:* huijata, petkuttaa
**mennä naruun:* tulla huijatuksi
**jekkunaru* sotilasslangissa: räjähtävä sytytyslanka

## Lähteet

## Aiheesta muualla
Karjalohjan vaakuna

**Karjalohjan kunnanvaakuna** on saanut aiheensa Sakari Topeliuksesta. Topelius kirjoitti yhden tunnetuimmista saduistaan, Koivu ja tähti, Karjalohjalla, jonka nimestä on saatu aihe vaakunan koivunoksaan ja tähtiin.

Vaakunan on suunnitellut Toivo Vuorela, ja se vahvistettiin käyttöön 4. helmikuuta 1965. Vaakunan selitys on ”sinisessä kentässä kolmilehtinen, haaruristin muotoinen koivunoksa, jonka yläpuolella kuusisakarainen tähti, kaikki kultaa”. Vaakuna jäi epäviralliseksi kotiseutuvaakunaksi 2013, kun Karjalohja liittyi Nummi-Pusulan kanssa Lohjan kaupunkiin.

## Lähteet
*
Kaihlanen (Utajärvi)

**Kaihlanen** on Kiiminkijoen vesistöalueeseen kuuluva järvi Utajärven Juorkunassa, kyläkeskuksesta Särkijärvelle päin. Järven etelärantaa myötäilee seututielle 837 menevä Kaihlasentie. Pohjoisrannan Makkaraharjulle on metsäautotie, muuten sinne ei ole tieyhteyttä.

## Järvimaisema
Kaihlanen on Kiiminkijoen järvilaajentuma Hakojärvestä ylävirtaan. Järvessä on kaksi saarta, itärannan suurehko Pajusaari ja kaakkoisrannan tuntumassa pieni Tupakkisaari-niminen luoto.  Rannat ovat harvaan asuttuja, muutaman talon ohella järvellä on kesämökkejä. Kaakkoiskulmalla on Jurvelinin Puutarha. Pohjoisrannalla on vain kolme asuinpaikkaa, Saarela, Harjula ja Ahola. Järven rannat ovat kangasmaata lukuun ottamatta itäpuolta, jossa on Rantasuo-niminen suoalue. Järveen laskee pohjoisesta pieni Makkaraoja-niminen puro. Järven kalastoon kuuluvat hauki, ahven ja särki.  Järvestä vain kolmisen kilometriä Kiiminkijokea ylävirtaan on entisen Kurimon rautaruukin paikka.

## Lähteet

## Aiheesta muualla
* Kiiminkijoen melontaopas (Viitattu 31.1.2009)
Epäviralliset painin Euroopan-mestaruuskilpailut 1910

**Epäviralliset [[painin Euroopan-mestaruuskilpailut]] 1910** järjestettiin Budapestissa, Unkarissa 28. helmikuuta - 2. maaliskuuta. Kisoissa painittiin ainoastaan kreikkalais-roomalaisessa painissa kolmessa eri painoluokassa.

## Kreikkalais-roomalainen paini
### Mitalistit

### Mitalitaulukko

## Lähteet
*FILA:n tietokanta 
*01.03.1910 Suomen Urheilulehti no 4-5
Luotikuja

**Luotikuja** (*The Gauntlet*) on Clint Eastwoodin ohjaama toimintaelokuva vuodelta 1977. Sen miespääosaa esittää Eastwood itse ja naispääosaa Sondra Locke.

## Juoni

Arizonan Phoenixissa asuva viinaan menevä veteraanipoliisi Ben Shockley (Eastwood) saa tehtäväkseen viedä lasvegasilaisen ilotytön todistamaan oikeudenkäyntiin pormestaria vastaan. Kun Shockley viimein saa naisen mukaansa, kaikki – mukaan lukien poliisit – haluavat molemmat hengiltä ja kaksikko joutuu pakenemaan henkensä edestä, sillä pormestari on lahjonut poliisit ja luvannut palkkion sille, joka tappaa heidät.

## Näyttelijöitä

## Uusintaversio
*Luotikujasta* tehtiin vuonna 2006 uusintaversio *[[16 Blocks]]*, pääosassa Bruce Willis.

## Lähteet

## Aiheesta muualla
*
Vantaankosken koulu

**Vantaankosken koulu** oli Vantaan Kivistön suuralueen Myllymäen kaupunginosan kaakkoiskulmassa toiminut yläkoulu (luokka-asteet 7–9), jossa oli myös pajaluokka. Oppilaita oli noin 640 ja opettajia 40. Koulussa oli mahdollisuus opiskella musiikkiluokalla tai luonnontiedepainotteisesti. Vantaankosken koulu osallistui KiVa- ja Liikkuva koulu -hankkeisiin. Koulun toiminta loppui vuoden 2019 kevätlukukauden päätyttyä.

Koulurakennukset sijaitsivat kolmessa eri katuosoitteessa:
* Isontammentie 15, 01730 Vantaa
* Isontammentie 17, 01730 Vantaa
* PAJA-luokat: Ojahaanrinne 4, 01600 Vantaa

Koulu sijaitsi linnuntietä noin 600 metriä Vantaanjoen Vantaankosken länsipuolella, Kehä III:n ja Hämeenlinnanväylän risteysalueen luoteispuolella, noin 500 metriä Kehäradan Vehkalan rautatieasemasta itään.

## Kohut
Koulu nousi julkisuuteen muun muassa tammikuussa 2009 niin sanotun ”kalapalakiistan” johdosta, koulupojan otettua yhden ylimääräisen kalapuikon kielloista huolimatta. Myöhemmin samassa kuussa koulu evakuoitiin ase-epäilyn takia. Epäilty ase osoittautui kuitenkin käsiaseen malliseksi sytyttimeksi. Samana vuonna koulu jouduttiin evakuoimaan, kun wc-istuin sytytettiin tuleen. Vuonna 2018 koululla tapahtui jälleen ase-epäily, jonka yhteydessä oli esitetty uhkaava viesti. 

## Suunniteltu lakkauttaminen ja tulipalo
Kaupungin keväällä 2016 julkistamissa suunnitelmissa on luopua huonokuntoisesta koulusta vuoden 2019 aikana edellyttäen, että suunnitellut uudet Aurinkokiven (Kivistössä) ja Ylästön yläkoulut saadaan rakennetuksi tuohon ajankohtaan mennessä. Vuonna 2019 uutisoitiin koulun sisäilmaongelmista, jotka aiheuttivat kroonisia silmä- ja hengitystieoireita.

15. marraskuuta 2019 koulu vaurioitui tulipalossa. Purettavaksi menevän matalan osan pihalla ollut auto oli täysin tulessa ja palo oli levinnyt rakennukseen. Koulun matalan osan sisäänkäynti ja kattorakenteet paloivat. Palo oli myös osin levinnyt koulun korkean osan kattoon. Tilanteesta ei aiheutunut henkilövahinkoja. Koulun koko oli noin 5&nbsp;500 m² ja siitä vaurioitui noin 100 m². Koulurakennuksessa paloi myös elokuussa 2020.

Purettaessa rakennusjätteistä löytyi peruskiven muurauksessa 28. toukokuuta 1963 sinne piilotettu aikakapseli, jossa oli kolikoita, sanomalehti ja pergamentiksi kutsuttu asiakirja. Kupariin käärittyä kapselia osattiin etsiä kuntalaisen vihjeen perusteella. Aikakapseli luovutettiin Vantaan kaupunginmuseon haltuun.

## Lähteet

## Aiheesta muualla

* 
*
Markus Korhonen

**Markus Korhonen** (s. 29. huhtikuuta 1975 Tampere) on entinen suomalainen jääkiekkomaalivahti. Hän on toiminut maalivahtivalmentajana kaudesta 2010–2011 alkaen SM-liigan Tampereen Ilveksessä.

## Ura
Korhonen on Ilveksen kasvatti ja pääsi jo kaudella 1992–1993 vaihtopenkille neljässä SM-liigaottelussa. Varsinainen liigadebyytti tapahtui kuitenkin vasta kaudella 1994–1995 TuTossa, jossa Korhonen pelasi kaksi kautta ensin Timo Lehkosen ja sitten Jukka Tammen kakkosmaalivahtina. TuTon pudottua I-divisioonaan Korhonen palasi Ilvekseen, mutta jäi sielläkin kakkoseksi Vesa Toskalan taakse. Kausi 1997–1998 toi kuitenkin SM-hopeaa.

Viimeisellä Ilves-kaudellaan 1998–1999 Korhonen vieraili 14 ottelun verran Kokkolan Hermeksen I-divisioonajoukkueessa, ja seuraavalla kaudella hän jatkoi tuolla sarjatasolla siirryttyään Oulun Kärppiin. Kärpissä hän sai viimein ykkösmaalivahdin paikan, jonka hän säilytti myös Kärppien noustua SM-liigaan seuraavaksi kaudeksi.

Tim Thomasin saavuttua Kärppiin kaudeksi 2001–2002 Korhonen joutui jälleen kakkosmaalivahdin virkaan, ja samoin kävi seuraavalla kaudella Niklas Bäckströmin kannettua pääosan torjuntavastuusta. Keväällä 2003 Korhonen voitti uransa toisen SM-hopean.

Kaudeksi 2003–2004 Korhonen siirtyi Ruotsin Elitserieniin Brynäs IF:n joukkueeseen, jossa sai jälleen runsaasti peliaikaa. Hän aloitti Brynäsissä myös seuraavan kauden, mutta seura vuokrasi hänet kesken kauden Venäjän Superligaan Pietarin SKA:han. Kaudeksi 2005–2006 Korhonen palasi Brynäsiin.

Keväällä 2006 Korhonen allekirjoitti sopimuksen Lukon kanssa, mutta ei lopulta pelannut Raumalla kuin jouluun asti ennen kuin palasi Ruotsiin, tällä kertaa Malmö IF:ään. Korhonen jatkoi Elitserienissä myös kauden 2007–2008, tutussa Brynäsin joukkueessa.

Kausi 2008–2009 oli Korhoselle vaiheikas: hän aloitti syksyllä Tanskan liigan EfB Ishockeyssa mutta pelasi siellä vain 11 peliä ennen kuin teki puolitoistavuotisen sopimuksen Mestis-seura Lempäälän Kisan kanssa. Kisassa hän ei kuitenkaan pelannut yhtään ottelua, sillä jo viikko sopimuksen allekirjoittamisen jälkeen hän siirtyi Itävallan liigaa pelaavaan slovenialaisseura Olimpija Lljubljanaan. Tammikuussa Olimpija ajautui talousvaikeuksiin ja joutui luopumaan ulkomaalaispelaajistaan, jolloin Korhonen palasi Suomeen ja siirtyi LeKin ja Tampereen Ilveksen yhteistyösopimuksen puitteissa kymmenen vuoden poissaolon jälkeen Ilvekseen. Toukokuussa Ilves ja Korhonen solmivat jatkosopimuksen kaudesta 2009–2010. Korhonen lopetti uransa keväällä 2010.

## Vahvuudet ja heikkoudet
Korhonen pelasi rauhallisella tyylillä ja pyrki hyödyntämään isoa kokoaan peittääkseen laukaukset. Häntä moitittiin tason ailahtelevaisuudesta.

## Valmentaminen
Korhonen siirtyi pelaajauransa jälkeen valmentajaksi ja on toiminut Ilveksen maalivahtivalmentajana kaudesta 2010–2011 alkaen. Korhonen on toiminut Sami Aittokallion, Ville Kolppasen, Joonas Korpisalon, Lukáš Dostálin, Eetu Mäkiniemen ja Marek Langhamerin valmentajana. Oppinsa Korhonen on saanut Ilveksen entiseltä maalivahtivalmentaja Jaakko Sireniltä ja Kärppien Ari Hilliltä.

## Lähteet
* 
* 
* 

### Viitteet
Särkijoki (Utajärvi)

**Särkijoki** on Kiiminkijoen sivuhaara Utajärven kunnan Särkijärven ja Juorkunan kylien alueella. Se saa alkunsa Särkijärvestä ja laskee Kiiminkijoen järvilaajentumaan Hakojärveen. Joen pituus on noin 9,5 kilometriä.

## Joen kulku ja jokimaisema
Joki laskee Särkijärvestä luoteeseen päin. Joen niskan, joka on oikeastaan kapea puro, ylittää Särkijärven ympäri kiertävä tie. Jokikylän kohdalla siihen laskee etelästä Säynäjäjoki, jonka alkuosa Nuanjoki lähtee Nuanjärvestä. Joki alittaa seututien 837 lähellä Juorkunan hautausmaata, laskeakseen noin kilometrin päässä Hakojärven Taikinaisenlahteen.

Joki on pieni, mutta esimerkiksi Särkijärven kuivatushankkeen yhteydessä sitä myöten nousi Särkijärveen erittäin runsaasti haukia ja ahvenia. Joen alkuosaa ja Jokikylää lukuun ottamatta jokivarsi on lähes asumatonta. Ylävirralla on Särkikoski, mutta muuten joki on pääosin suvantoa eli kiertelee kovia kangasmaita ja kulkee sen sijaan alavien rämeikköjen kautta.

## Aiheesta muualla
* Joki osana Särkijärven kuivatushanketta  (Viitattu 31.1.2009)
Manouchehr Mottaki

**Manouchehr Mottaki** (; s. 12. toukokuuta 1953) on iranilainen poliitikko, joka toimi maansa ulkoministerinä 2005–2010

Mottaki on valmistunut Bangaloren ja Teheranin yliopistoista. Presidentti Mahmoud Ahmadinejad nimitti hänet ulkoministeriksi vuonna 2005, ja hän sai parlamentin (Majlis) luottamuslauseen. Aiemmin hän oli muun muassa istunut Majlisissa, luonut uran ulkoministeriön tehtävissä ja toiminut suurlähettiläänä Turkkiin sekä Japaniin. Hänen edeltäjänsä Iranin ulkoministerinä oli Kamal Kharazi.

Mottaki toimi Iranin ulkoministerinä viisi vuotta. Ahmadinejad antoi hänelle potkut joulukuussa 2010. Presidentti ei ilmoittanut syytä potkuille. Tiedotusvälineiden mukaan hän oli kritisoinut presidentin politiikkaa, ja häntä oli syytetty myös lepsusta asenteesta YK:ien asettamien pakotteiden suhteen. Mottakin paikan ottaa varapresidentti Ali Akbar Salehi virkaatekevänä ulkoministerinä.

## Lähteet
Peter Åslin

**Karl Peter Åslin** (21. syyskuuta 1962 Norrtälje – 19. tammikuuta 2012 Leksand) oli ruotsalainen jääkiekkoilija, jonka pelipaikka oli maalivahti. AIK:n kasvatti Åslin saavutti Ruotsin maajoukkueessa olympiapronssia Calgaryssä 1988 ja neljä MM-mitalia. Nuorten MM-kilpailuista Åslin voitti Ruotsin joukkueessa kultaa vuonna 1981 ja pronssia vuonna 1980.

Åslinin muut seurat olivat Leksands IF, HV71, ETC Timmendorfer Strand (Saksa), Oulun Kärpät (Suomi) ja London Knights (Yhdistynyt kuningaskunta). Åslin voitti Ruotsin mestaruuden AIK:ssa vuosina 1982 ja 1984 sekä HV71:ssä 1995. Hopeaa hän sai vuonna 1981 AIK:ssa sekä Leksandissa vuonna 1989.

## Lähteet
* Peter Åslin Biography and Olympic Results  Olympics at Sports-Reference.com 
* 

### Viitteet
Poker Face

**Poker Face** on yhdysvaltalaisen poplaulaja Lady Gagan toinen single hänen esikoisalbumiltaan *[[The Fame]]*. RedOnen tuottama single julkaistiin ensimmäisenä Australiassa 29. syyskuuta 2008. Kappale voitti Grammy-palkinnon parhaasta dance-kappaleesta vuonna 2010. "Poker Face" oli Spotifyn kolmanneksi soitetuin kappale vuonna 2009.

## Listasijoitukset

### Myynti

## Katso myös

* Pokerinaama

## Lähteet
Sol (jumala)

**Sol** (latinaa, ) oli roomalaisessa mytologiassa auringonjumala. Sol yhdistettiin aikoinaan Janukseen. Sabiinit palvoivat häntä ja käyttivät hänestä nimeä *Ausel*. Sabiinikuningas Titus Tatius toi Sol-kultin Roomaan 700-luvulla eaa. Vanhimmat kulttipaikat sijaitsivat Circus Maximuksen lähellä ja Quirinalis-kukkalalla Roomassa. Tunnetuimpia Sol-jumalia olivat muun muassa *[[Sol Indiges]]* ja syyrialaisperäinen *[[Sol Invictus]]*, josta keisari Aurelianus teki valtakunnan pääjumalan vuonna 274.

## Lähteet
*
Dišdaša

**Dišdaša** () on arabimiesten käyttämä pitkä perinnevaate. Sitä kutsutaan dišdašaksi lähinnä Levantin alueella Välimeren itäpäässä. Persianlahdella samanlaista asua kutsutaan nimellä **thawb** (). Marokossa on käytössä lyhyempihihainen kaapu, josta käytetään nimeä **gandora**.

Dišdaša on yleensä valkoinen, mutta joskus myös  violetti, ruskea, sininen tai musta.

## Katso myös
* Kaftaani
* Litham
* Shemagh
* Tallit

## Lähteet

## Aiheesta muualla
Kaya Scodelario

**Kaya Scodelario-Davis** (s. **Kaya Rose Humphrey** 13. maaliskuuta 1992 West Sussex, Lontoo) on englantilainen näyttelijä ja malli. Hän tuli tunnetuksi roolistaan Effy Stonemina draamakomediasarjassa *[[Skins – liekeissä]]*.

## Nuoruus
Scodelarion englantilainen isä ja Brasiliasta vuonna 1990 Englantiin muuttanut äiti erosivat hänen varhaislapsuudessaan. Hän jäi äitinsä kasvatettavaksi ja sai tämän sukunimen. Vietnamiin sittemmin muuttanut isä kuoli vuonna 2010.

## Näyttelijän ura
Scodelario meni *[[Skins – liekeissä|Skinsin]]* roolitustilaisuuteen koulunsa draamaopettajan kehotuksesta ja sai siten ensimmäisen televisioroolinsa. Sarjan kuvauksia varten hän muutti Bristoliin. Toisen tuotantokauden jälkeen *Skinsin* näyttelijäkaarti vaihtui muuten, mutta Scodelario jatkoi edelleen roolissaan nousten sarjan pääosaan. Hän näytteli sarjassa neljän tuotantokauden ajan, ja palasi vielä vuonna 2013 seitsemännen tuotantokauden kaksiosaiseen jaksoon, jossa esiteltiin hiukan aikuistuneen Effy Stonemin elämää.

Elokuvien puolella Scodelario pääsi esiintymään esimerkiksi tieteistrillerissä *[[Kuu (vuoden 2009 elokuva)|Kuu]]* (2009), toimintaelokuvassa *[[Titaanien taistelu (vuoden 2010 elokuva)|Titaanien taistelu]]* (2010) ja naispääosassa Andrea Arnoldin Brontë-sovituksessa *[[Humiseva harju (vuoden 2011 elokuva)|Humiseva harju]]* (2011). Varsinkin *Humisevan harjun* Cathy Earnshaw’n roolista hän sai kehuja.

Vuonna 2013 Scodelario voitti AIFF-palkinnon *Best Acting Ensemble: Feature* -kategoriassa roolistaan elokuvassa *[[The Truth About Emanuel]]*.

Scodelario näytteli Teresaa elokuvissa *[[Labyrintti (vuoden 2014 elokuva)|Labyrintti]]* (2014), *[[Labyrintti – Aavikkokokeet]]* (2015) ja *[[Labyrintti – Tappava lääke]]* (2018).

Vuonna 2015 Scodelario valittiin näyttelemään yhtä pääosista viidennessä *[[Pirates of the Caribbean (elokuvasarja)|Pirates of the Caribbean]]* -elokuvassa *[[Pirates of the Caribbean: Salazar’s Revenge]]* (2017).

## Yksityiselämä
*[[The King's Daughter]]* -elokuvan kuvauksien aikana Scodelario alkoi seurustella vastanäyttelijänsä Benjamin Walkerin kanssa. Joulukuussa 2014 he menivät kihloihin ja seuraavan vuoden joulukuussa naimisiin. He saivat pojan loppuvuodesta 2016.

## Filmografia

## Lähteet

## Aiheesta muualla

* 
* 
* Kaya Scodelario Instagramissa 
* Fashion Model Directory – Kaya Scodelario
Jääkiekon SM-sarjakausi 1928–1929

**Jääkiekon SM-kilpailu** järjestettiin vuonna 1929 toista kertaa. Kilpailuun osallistui yhdeksän joukkuetta neljästä kaupungista. Viipurista Viipurin Palloseura ja Reipas, Helsingistä Helsingin jalkapalloklubi, Helsingin Palloseura, Helsingin IFK ja IF Start. Alun perin mukaan ilmoittautunut Kronohagens IF vetäytyi kilpailuista. Tampereelta mukana oli Pyrintö ja Tampereen Palloilijat, Turusta kilpailuun osallistui Åbo IFK.

SM-kilpailu pelattiin cup-muotoisena. Vuoden 1929 SM-kilpailu oli ensimmäinen jonka järjesti vastaperustettu Suomen jäähockeyliitto, joka perustettiin tammikuussa 1929. Edellisen vuoden kilpailu oli Suomen Palloliiton järjestämä. Cup-muotoisen kilpailun voittajaksi selviytyi Helsingin Jalkapalloklubi.

## Karsintaottelut
Ensimmäiset ottelut käytiin helmikuussa 1929. Otteluissa joukkueet kohtasivat ensin oman kaupunkinsa joukkueet. Tamperelaisseurojen keskinäisen ottelun voittaja pelasi jatkoonpääsystä turkulaisia vastaan. Karsintakierrokselta välieräotteluihin selvisivät Viipurista ViPS, Turun ja Tampereen joukkueista ÅIFK ja Helsingin joukkueista HPS ja HJK.

## Välierät

## Loppuottelu

Helsingin jalkapalloklubi voitti Suomen mestaruuden 1929

## HJK:n mestarijoukkue
Gideon Carlström (m.v), Aaro Kivilinna, Reino Knuutinen, Leo Laaksonen, Asko Alléen, Taavi Pohjanpalo, Niilo Tammisalo, Karl Andersson

## Lähteet
Jääkiekon SM-sarjakausi 1929–1930

**Jääkiekon SM-sarjan kausi 1929–1930** peruutettiin liian leudon talven aiheuttaman huonon ulkojäätilanteen vuoksi. Esimerkiksi Helsingissä koettiin ensimmäinen koko vuorokauden mittainen pakkasjakso vasta tammikuun lopulla. Talvi oli Suomessa tilastollisesti 1900-luvun toiseksi lauhin. 

## Lähteet
Spodoptera

***Spodoptera*** on yökkösten heimoon kuuluva perhossuku. Lajit ovat esiintymisalueellaan merkittäviä tuholaisia.

*Spodoptera*-lajien toukilla esiintyy silloin tällöin massaesiintymiä, joiden yhteydessä miljoonat toukat syövät kaiken syömäkelpoisen. Pääasiassa ne ovat kiinnostuneita heinäkasveista, joihin lukeutuvat monet viljelyskasvit kuten vehnä, riisi ja maissi. Miljoonien toukkien ulosteet voivat myös saastuttaa juomaveden. Massaesiintymässä toukat poikkeavat ulkonäöltään ja käyttäytymiseltään tavanomaisesta; ilmiö joka muistuttaa suuresti kulkusirkkalajien käyttäytymistä. Tammikuussa 2009 afrikkalaisen *[[Spodoptera exempta]]* -lajin toukkien massaesiintyminen Liberiassa on aiheuttanut kansallisen hätätilan ja vaikuttanut 400&nbsp;000 ihmisen elämään

Suvun lajeista kaakkoisaasialainen kulkuyökkönen (*S. exigua*) vaeltaa usein Suomeen ja muualle läntiseen Eurooppaan. Se ei kuitenkaan kykene lisääntymään alueilla, missä talvi lakastuttaa ravintokasvit.

## Lajeja
*Spodoptera albula
*Spodoptera androgea
*Spodoptera dolichos
*Spodoptera eridania
*Spodoptera exempta
*Kulkuyökkönen (*Spodoptera exigua*)
*Spodoptera frugiperda
*Spodoptera hipparis
*Spodoptera latifascia
*Krysanteemiyökkönen (*Spodoptera littoralis*)
*Spodoptera litura
*Spodoptera mauritia
*Spodoptera ornithogalli
*Spodoptera pecten Guenée
*Spodoptera praefica

## Lähteet

## Aiheesta muualla
*Laji.fi: Spodoptera
*Iowa State University, BugGuide.net: Genus Spodoptera - Armyworms 
*Pherobase: Semiochemicals of Genus Spodoptera 
*Q&A: Armyworms ravage Liberia
Karkkilan vaakuna

**Karkkilan kaupungin vaakuna** on saanut aiheensa metalliteollisuudesta, jota sekä vaakunan vasarat että sädekoro symboloivat. Sen historia Karkkilassa alkoi 1823, kun Karkkilan kosken partaalle perustettiin Högforssin masuuni, johon rautamalmi saatiin alueen hieman aiemmin avatusta kaivoksesta. Metalliteollisuuden perinteet jatkuvat kunnassa edelleen toimivassa valimossa.

Vaakunan on suunnitellut Olof Eriksson, ja se vahvistettiin käyttöön 21. syyskuuta 1956. Vaakunan selitys on ”punaisessa kentässä liekkikoroinen tyviö, jonka yläpuolella kaksi vasaraa ristikkäin; kaikki kultaa”. 

## Lähteet
*
Kuostonsaari

**Kuostonsaari** on saari Oulujärven Niskanselällä. Saari sijaitsee Manamansalon pohjoispuolella, Kiveslahden edustalla Vaalan kunnassa.

Saaren korkein kohta on saaren pohjoisosan maisemaa hallitseva itä–länsisuuntainen jyrkkärinteinen harju, Kuostonvaara, joka kohoaa yli 155&nbsp;metriin merenpinnan yläpuolelle, ja Oulujärven pinnankorkeudesta riippuen jopa 35&nbsp;metriä järven pinnan yläpuolelle.

Saaressa sijaitsevia yksityismaita lukuun ottamatta Kuostonsaari kuuluu vuonna 1993 perustettuun Oulujärven retkeilyalueeseen. Saareella on kaksi laavua ja venelaituria, jotka sijaitsevat saaren länsipäässä Kulman niemen kärjessä sekä saaren itäpäässä Säipän niemessä. Laavuja yhdistää Kuostonvaaraa pitkin kulkeva noin neljän kilometrin mittainen merkitty polku.

## Lähteet
Pensaskari (Ii)

**Pensaskari** on maannousun vuoksi osittain Hietaleton ja Hietakarin kanssa yhteenkuroutunut saari Iin kunnassa Iijoen suiston pohjoispuolella Hiastinlahden suulla. Pensaskaria, Hietalettoa ja Hietakaria yhdistää rantaniitty sekä kapea pengertie. Osa Pensaskarin itäisistä ranta-alueista kuuluu Hiastinlahden luonnonsuojelualueeseen.

Pensaskari jakaantuu kolmeen osaan. Eteläisimpänä on Hietaletto, keskiosan ollessa Loutti-nimistä metsäaluetta. Pohjoisosan metsäalue on nimeltään Ykspensainen. Saaren eteläosaa erottavat Hietakarista ja Karhunsaaresta pengertien länsipuolella sijaitseva Keelinväylä ja itäpuolella sijaitseva Saikanväylä.

## Lähteet
William Lutley Sclater

**William Lutley Sclater** (23. syyskuuta 1863 − 7. heinäkuuta 1944 Lontoo) oli brittiläinen eläintieteilijä ja museonjohtaja.

William Sclaterin isä oli maineikas lintutieteilijä Philip Lutley Sclater. William peri nimensä isänisältään William Lutley Sclaterilta. William Sclater valmistui Oxfordin Keble Collegesta vuonna 1885. Hän toimi kalkuttalaisen Indian Museumin johtajan sijaisena vuosina 1887–1891, jonka jälkeen hän siirtyi Eton Collegeen apulaisjohtajaksi.

Etonissa Sclater tutustui tulevaan vaimoonsa, amerikkalaiseen Charlotte Mellen Stephensoniin, jonka kaksi poikaa opiskeli koulussa. Heidät vihittiin Lontoossa 1896 ja pian sen jälkeen he muuttivat Kapkaupunkiin Etelä-Afrikkaan. Sclater sai kuraattorin viran Etelä-Afrikan museosta. Hän kunnosti ja uudelleenjärjesti museon kokoelmat. Kapkaupungissa olonsa aikana Sclater jatkoi tieteellisten kirjoitusten laatimista ja julkaisi neliosaisen teoksen *The Birds of South Africa*, jonka oli aloittanut tohtori Arthur Stark, viisiosaisen *Birds of Africa*, jonka puolestaan oli aloittanut kapteeni George Shelley ja *The birds of Kenya colony and the Uganda protectorate*, jonka oli pannut alulle Frederick John Jackson.

Vuonna 1906 Sclater luopui virastaan ja matkusti vaimonsa kanssa läpi Afrikan. He päätyivät lopulta Colorado Springsiin Coloradoon. Kenraali William Jackson Palmer, joka oli Charlotten sukulainen, järjesti heille asunnon kaupungin ulkopuolelta ja professuurin Colorado Collegessa. Kenraalin kuoltua 1909 Sclaterit palasivat Englantiin. Sclater sai Natural History Museumin Bird Roomin kuraattorin viran, ja hän toimi virassa aina kuolemaansa saakka.

Vuonna 1912 Sclater julkaisi kaksiosaisen teoksen *A History of the Birds of Colorado*. Ensimmäisessä maailmansodassa hän toimi vapaaehtoisena "Soldiers' and Sailors' Families Associationissa. Molemmat Charlotten pojat kaatuivat sodassa. Sclater oli *The Ibis*-lintutieteellisen lehden toimittaja vuosina 1913–1930, *Zoological Record*in toimittaja 1921–1937, British Ornithologists Unionin puheenjohtaja 1928–1933, ja "Royal Geographical Society"n sihteeri 1931–1943. Vuosina 1919–1920 Sclaterit matkustivat maapallon ympäri.

Charlotte kuoli 1942 Lontoon pommituksissa saamiinsa vammoihin. William Sclater kuoli kaksi vuotta myöhemmin saksalaisten V1-ohjuksen osumaan Lontoossa.

William Sclater nimesi useita uusia lintulajeja, muun muassa narinonhaukkasen (*Micrastur plumbeus*) ja jokikaijasen (*Agapornis nigrigenis*).

## Lähteet
Ikaalisten Urheilijat

**Ikaalisten Urheilijat r.y.** on vuonna 1922 perustettu ikaalislainen urheiluseura. Seura on yleisseura, jonka lajivalikoimaan kuuluvat maastohiihto, yleisurheilu, jalkapallo, koripallo, salibandy ja taekwondo. Seuran puheenjohtaja on Kalle Mäkelä. Ikaalisten Urheilijoiden edustajat ovat menestyneet parhaiten hiihdossa ja yleisurheilussa. Seuran jäsenmäärä on noin 950.

## Historia
Ikaalisten Urheilijat perustettiin vuonna 1922, mutta se rekisteröitiin ja liittyi SVUL:oon vuonna 1928. Seuran suunnistusjaosto muodosti oman seuransa, Ikaalisten Nouseva-Voiman vuonna 1973. Seuran pesäpalloilijat taasen eriytyivät omaksi seurakseen, Ikaalisten Tarmoksi vuonna 1976.

## Hiihto
Ikaalisten Urheilijoiden hiihtojaosto on yksi sen menestyneimmistä. Hiihtojaoston, ja samalla koko seuran, paras saavutus on moninkertaisen arvokisamitalisti Krista Pärmäkosken kolme olympiamitalia Pyeongchangin talviolympialaisista 2018 sekä 4 × 5 kilometrin viestin olympiahopea Sotšin talviolympialaisista vuodelta 2014. Pärmäkosken lisäksi seuran edustajista Matti Pitkänen on tuonut talviolympialaisista kulta- ja pronssimitalit viestistä sekä MM-hopeaa niin ikään viestistä.
Pärmäkoski ja Maaret Pajunoja ovat voittaneet kahdesti parisprintin SM-kultaa.

## Pesäpallo
### Junioritoiminta

## Yleisurheilu
Ikaalisten Urheilijat on perinteinen yleisurheiluseura, joka on tuottanut lukuisia SM-tason mitalisteja. Yksi seuran parhaista saavutuksista on pikajuoksija ja pituushyppääjä Eero Haapalan neljäs sija vuoden 2013 EM-hallikisoissa Göteborgissa tuloksella 805 ja samana vuonna hypätty sisäratojen Suomen ennätys 811 Porissa. Seurahistorian toinen merkittävä saavutus on Samuli Samuelssonin 100 metrin Suomen ennätys 10,12&nbsp;s, jonka hän juoksi kesäkuussa 2023 Kuortaneella.

Alle 23-vuotiaiden EM-kilpailuista mitalin ovat seuran edustajista voittaneet Pietari Skyttä, Timo Sinervo ja Samuli Samuelsson. Lisäksi Samuli Samuelsson sijoittui vuonna 2015 alle 23-vuotiaiden Euroopan mestaruuskisoissa 200 metrillä kuudenneksi ja vuonna 2017 100 metrillä neljänneksi. Ikaalisten Urheilijoista neljä urheilijaa ovat voittaneet SM-kultaa Kalevan kisoissa. He ovat Timo Sinervo, Jouni Waldén, Eero Haapala ja Samuli Samuelsson.

## Jalkapallo
Ikaalisten Urheilijoiden jalkapallon edustusjoukkue nousi kaudeksi 2021 Kolmoseen. Seuran kakkosjoukkue pelaa 6. divisioonassa ja lisäksi seuralla on juniorijoukkueet P14 Nelosessa, P12 Kakkosessa, P10 Kakkosessa ja P8 Kolmosessa..

## Lähteet

## Aiheesta muualla
* Seuran kotisivut